
Către,

BIROUL PERMANENT AL
CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.3/2012 privind unele măsuri pentru organizarea şi desfăşurarea alegerilor pentru autorităţilor administraţiei publice locale din anul 2012, trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond, în procedură de urgenţă, cu adresa nr. PL.x 137 din 29 mai 2012, înregistrat cu nr.26/117 din 30 mai 2012, respectiv 31/360 din 30 mai 2012. 

	PREŞEDINTE,

Bogdan CANTARAGIU

	VICEPREŞEDINTE,

Florin IORDACHE

RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.3/2012 privind unele măsuri pentru organizarea şi desfăşurarea alegerilor pentru autorităţilor administraţiei publice locale din anul 2012 

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.3/2012 privind unele măsuri pentru organizarea şi desfăşurarea alegerilor pentru autorităţilor administraţiei publice locale din anul 2012, trimis cu adresa nr.PL.x 137 din 29 mai 2012 şi înregistrată cu nr.26/117 din 30 mai 2012, respectiv 31/360 din 30 mai 2012. 


Conform dispoziţiilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ a avizat favorabil iniţiativa legislativă, conform avizului nr.166 din 12.03.2012.
Senatul a adoptat proiectul de lege în şedinţa din 21 mai 2012, ca urmare a depăşirii termenului de adoptare, potrivit art.115 alin.5 teza a III-a din Constituţia României, republicată.

Proiect de lege supus dezbaterii are ca obiect de reglementare stabilirea unor măsuri pentru organizarea şi desfăşurarea alegerilor din anul 2012 pentru autorităţile administraţiei publice locale, stabilind un mecanism de recuperare, din bugetele locale ale comunelor, oraşelor, municipiilor, sectoarelor municipiului Bucureşti, ale judeţelor sau al municipiului Bucureşti, după caz, a sumelor alocate Ministerului Administraţiei şi Internelor pentru instituţiile prefectului, din Fondul de rezervă bugetară la dispoziţia Guvernului pentru desfăşurarea procesului electoral.

În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat propunerea legislativă sus menţionată, în şedinţe separate. 
Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţa din 14 iunie 2012. 
Membrii Comisiei juridice, de disciplină şi imunităţi au examinat proiectul de lege sus menţionat, în şedinţa din 13 iunie 2012. 
Din numărul total de 29 membri ai Comisiei pentru administraţie publică, amenajarea teritoriului şi echilibru ecologic au participat la dezbateri 29 deputaţi.
 Din numărul total de 23 membri ai Comisiei juridice, de disciplină şi imunităţi au participat la dezbateri 14 deputaţi.

În urma examinării intervenţiei legislative şi a opiniilor exprimate de către membrii Comisiilor, s-a hotărât, cu unanimitate de voturi, adoptarea  proiectului de Lege pentru aprobarea Ordonanţei de urgenţă a Guvernului nr.3/2012 privind unele măsuri pentru organizarea şi desfăşurarea alegerilor pentru autorităţilor administraţiei publice locale din anul 2012, în forma adoptată de Senat. 

În raport de obiectul şi conţinutul său, proiectul de lege  face parte din categoria legilor ordinară .
	PREŞEDINTE,

Bogdan CANTARAGIU

SECRETAR

Gheorghe CIOCAN
	VICEPREŞEDINTE,

Florin IORDACHE

SECRETAR

Gabriel ANDRONACHE

	
	


Sef serviciu, Sofia Chelaru





Consilier parlamentar, Paul Şerban

